Drie sit lank ná hulle polisieman doodskiet | Maroela Media
Drie mans wat ŉ polisieman doodgeskiet het in 2009, is Donderdag in die hooggeregshof in Mthatha tronk toe gestuur.
Kapt. Jackson Manatha, polisiewoordvoerder, het gesê Lucas Gcinile Mate (37), Gada Mkhuseli Kwutsa (34) en Malindi Mfundo Kina (35) is tot 25 jaar tronkstraf elk gevonnis.
Die drie mans het in Januarie 2009 saam met ŉ vierde verdagte ŉ pensioenbetaalpunt beroof. ŉ Polisieman is tydens die rooftog doodgeskiet en die beskuldigdes het met ŉ onbekende bedrag geld gevlug. Die vierde verdagte is deur polisiebeamptes doodgeskiet.
Die beskuldigdes is tot 25 jaar tronkstraf elk gevonnis vir die moord en 15 jaar elk vir roof en die onwettige besit van ŉ vuurwapen en ammunisie. Die vonnisse sal gelyklopend uitgedien word.
Ek hoop hulle sit vir ten minste 20 jaar! Die misdadigers kry hopeloos te vroeg parool!!!
Pappa · 4 jaar gelede
Ons moet begin vonnisse agtereenlopend uitdien. Die Amerikaners hou nogal daarvan om ‘n persoon so te bêre. Al kry hy parool op die eerste vonnis moet hy bly sit vir die volgende een ens. Maar ek is bevrees dan sal ons tronke binne ‘n jaar tjok en blok vol wees.